kardosdrur/scandi-wiki huggingface dataset:
Azula

Prinsesse Azula er en fiktiv person i Nickelodeon-tegneserien Avatar: Den sidste luftbetvinger. Azula er en talentfuld Ildbetvinger og kronprinsesse i Ildlandet. Hun er i begyndelsen opsat på at finde sin eksilerede bror, Prins Zuko, og føre ham til deres far, Fire Lord Ozai. Med på sin færd har hun sine to nære venner Mai og Ty Lee.

Eksterne henvisninger 

Figurer fra Avatar: The Last Airbender
Cédric Pineau

Cédric Pineau (født 8. maj 1985) er en fransk tidligere professionel cykelrytter.

Eksterne henvisninger 

Mandlige cykelryttere fra Frankrig
TeleFona

TeleFona (6. juni 2000 – 16. maj 2001) var et dansk telefonselskab, ejet af Fona.

TeleFonas korte liv 
TeleFona havde kun et kort liv, men der var en masse begivenheder, både gode og dårlige. Allerede da Fona introducerede TeleFona i juni 2000, satte de alle sejl til for at konkurrere med andre. Bl.a. fik TeleFona bedre kampagne og hyldeplads end konkurrenterne i Fona-butikkerne. Men hvad man vinder på gyngerne, må man tabe på karruselen, og Fona måtte allerede et par uger efter lanceringen sige farvel til sin samarbejdspartner gennem mange år, Mobilix. Også Tele Danmark overvejede at sige stop, men udlagde først nogle krav for videre samarbejde.

TF giver efter 
Efter TDC´s krav i slutningen af juni 2000, gik Fona nu i gang med at destruere samtlige kampagneaviser for TeleFona, og alle vinduer blev skrabet fri for kampagnemærker og hyldepladsen blev fordelt med millimeters nøjagtighed, så TeleFona ikke fik bedre placering end konkurrenterne.

Fona afhængig, TD ikke 
Fona var i den uheldige klemme, at en stor del af deres omsætning kunne henføres til de tilskud, teleoperatørene betalte for, at kæden sælger deres abonnementer. Mobilix og Tele Danmarks tilskud var i størrelsesordenen 50 mio. kr. Forsvinder tilskuddet, risikerede Fona røde tal på bundlinjen. I 1999 kom Fona ud med et lille overskud på 8,6 mio. kr. mod et underskud på 141,3 mio. kr. i 1998.

Tele Danmark var nemlig modsat ikke særlig afhængig af TeleFona, da de nemlig lige havde indgået en forhandleraftale, hvor deres abonnementer blev solgt gennem Bilka´s varehuse.

Elefanten køber musen – TF´s farvel 
Den formelle sælger af TeleFona, Fona Gruppen Holding A/S, som siden slutningen af år 2000 har søgt en køber til sit telefonselskab. Forretningen skrantede, dels fordi prisen på opstart og vækst var for høj, og dels fordi TeleFona ikke havde de fornødne udviklingsressourcer til at drive et teleselskab.

Den 16. maj 2001 skete det. TDC´s mobilselskab, TDC Mobil har underskrevet en aftale som betyder at TDC Mobil bliver ejer af TeleFona.

Logo 
Telefonas logo var en lille mus, der passede til sloganet: "Hellere lille og vågen".

Referencer

Eksterne henvisninger 
 

Teleselskaber i Danmark
Etableret i 2000
Ophørt i 2001
Modstandsmand

En modstandsmand, modstandskvinde eller frihedskæmper er en betegnelse for en, der kæmpede i modstandsbevægelsen mod den tyske besættelsesmagt under 2. verdenskrig. Modstandsmændene udgjorde under 2. verdenskrig modstandsbevægelsen i Danmark, der hemmeligt saboterede tyske styrker, der havde besat landet.

Danmark under 2. verdenskrig
Søstrene Grene

Søstrene Grene er en dansk butikskæde, der blev grundlagt i Aarhus i 1973 af Inger Grene og hendes ægtemand Knud Cresten Vaupell Olsen. Ingers søster Ruth Grene var involveret i butikken i starten. Virksomheden har stadig hovedsæde i Aarhus, skønt dette blev flyttet til en ny lokation i Pakhusene på Aarhus Ø i april 2017. Skønt der i virksomhedens logo står "Søstrene Grenes handelskompagnie", hedder kæden blot Søstrene Grene.   

I dag er Mikkel Grene administrerende direktør i virksomheden, og han er søn af de oprindelige grundlæggere. Hans bror Cresten Grene er kreativ direktør, og sammen ejer og driver de to brødre familieforetagenet.

Butikskoncept  

Søstrene Grenes butikker har labyrintformede gange, og der spilles klassisk musik i højtalerne. På skiltningen rundt i butikken samt i virksomhedens logo fremgår de fiktive søstre Anna og Clara, som siden opstarten i 1973 er blevet benyttet til at fortælle historier om produkterne og virksomhedens virke.

Anna og Claras personligheder er baseret på Inger Grenes to fastre, og sammen fungerer disse to søstre som en repræsentation af det, Søstrene Grene står for. 

Sortimentet i den første butik på Strøget i Aarhus var oprindeligt kaffe, snaps og lignende, men efterhånden begyndte butikken at forhandle flere og flere egenimporterede varer fra det meste af verden, særligt indenfor boligindretning og isenkram.

Butikker  
 
Den første Søstrene Grene-butik åbnede i 1973 på første sal i Søndergade 11, Aarhus. Kæden udvikledes med butikker i Aalborg og Herning i 1989, og ekspansionen fortsatte op gennem 1990'erne og 2000'erne, og i 2005 åbnede en butik i Reykjavik i Island, mens butikker i Stavanger i Norge og Malmö i Sverige kom til i 2006.

Den første spanske butik i butikskæden blev åbnet i foråret 2014 i Madrid.

Søstrene Grene har butikker i 15 lande: Danmark, Norge, Sverige, Island, Japan, England, Irland, Nordirland, Holland, Spanien, Frankrig, Færøerne, Tyskland, Schweiz og Østrig. De fleste butikker drives på franchisebasis.

Disse tal er fra december 2017:

Noter

Eksterne henvisninger 
 Søstrene Grenes hjemmeside

Nonfoodbutikskæder i Danmark
Etableret i 1973
Virksomheder i Aarhus
Berliner Morgenpost

Berliner Morgenpost er et tysk dagblad, der udgives i Berlin. Avisen har et oplag på 146.866 og 460.000 læsere.

Avisen blev grundlagt i 1898 af Leopold Ullstein. Siden 1959 har den været ejet af Axel Springer Verlag, der også udgiver den landsdækkende avis Die Welt, som Berliner Morgenpost har et tæt samarbejde med.

Politisk er avisen konservativ.

Eksterne henvisninger 
 Berliner Morgenposts hjemmeside 

Aviser fra Tyskland
Morgenpost
Etableret i 1898
Morten Kirkskov

Morten Kirkskov (født 28. marts 1963 i Sdr. Omme) er dansk skuespiller, teaterinstruktør og forfatter. Han var fra 2011 til 2015 teaterdirektør på Aalborg Teater og fra 2015 skuespilchef på Det Kgl. Teater.

Morten Kirkskov er uddannet fra Skuespillerskolen ved Odense Teater i 1990 og har haft roller i Hamlet på Det Danske Teater samt en række roller på Østre Gasværk, Aalborg Teater og Mungo Park. Siden 1998 har han været underviser på Statens Teaterskole.

Morten Kirkskov blev folkeligt kendt fra sin medvirken i En kort en lang fra 2001, og han har de senere år været på tv-skærmen i større biroller i flere danske drama-serier som eksempelvis Borgen og Arvingerne på DR1.

I 2010 debuterede han som forfatter med den delvist selvbiografiske roman Kapgang, som i 2014 blev filmatiseret med spillefilmen med samme titel.

Filmografi

Film

Tv-serier

Kilder

Eksterne henvisninger 
 

Skuespillere fra Danmark
Personer i Kraks Blå Bog
Beruselse

Beruselse er en fysiologisk tilstand, som påvirker psyke og opførsel.

En person kan blive beruset ved at indtage alkohol, narkotika eller medicin. Det kan udløse både negative og positive følelser, tab af selvkontrol, aggressiv opførsel etc.

Almindelige symptomer for beruselse kan være uklar tale, manglende balanceevne, dårlig koordination, farve i hoved og øjnene, hikke og hæmningsløs opførsel.

Niveauet for beruselse kan måles ved en blodprøve samt og et alkometer, som anvendes ved spirituskontrol.

Beruselse i overført betydning; henrykt, begejstret, forelsket. I religiøsitet, iIdeologi, politik osv..

Sløret virkelighedsopfattelse har indflydelse på handlinger og reaktioner (aktivisme, radikalisering og ekstremisme). Kan let give tømmermænd.

Eksterne henvisninger 

Rusmidler
Menneskeadfærd
Symptomer
Gunnar Wall

Sven Gunnar Wall (født 22. juni 1951) er en svensk journalist og forfatter.

Wall har blandt andet skrevet to bøger om Palmemordet: Mörkläggning – statsmakten och Palmemordet fra 1997 og Mordgåtan Olof Palme fra 2010.

Bibliografi 
 
 Världens största konspirationer (2002)
 Historiens största mordgåtor (2004)
 Tidernas största bedrägerier (2005)
 Världens största fiaskon (2006)
 Mordgåtan Olof Palme (2010)
 

Faglitterære forfattere fra Sverige
Journalister fra Sverige
Svensksprogede forfattere fra Sverige
Anna-Greta Leijon

Anna-Greta Leijon (født Anna-Margareta Maria Lejon 30. juni 1939 i Stockholm) er en svensk politiker (socialdemokrat) som har været parlamentsmedlem og statsråd. Leijon er mor til politikeren Britta Lejon.

Leijon måtte gå af som justitsminister i forbindelse med Ebbe Carlsson-affæren.

Eksterne henvisninger 

Justitsministre fra Sverige
Ligestillingsministre fra Sverige
Indenrigs- og viceindenrigsministre fra Sverige
Socialdemokrater fra Sverige
Personer fra Stockholm
A-Pressen

A-Pressen A/S, også kendt som Fagbevægelsens Presse, grundlagt 1876, er en medievirksomhed, der ejes af den danske fagbevægelse. A-pressen udgav tidligere en række aviser af socialdemokratisk observans. I dag driver A-pressen primært nyhedstjenester. A-pressen udgjorde tidligere en væsentlig søjle i det, der blev kaldt partipressen.

A-pressen blev grundlagt af en gruppe fagforeninger i København, der drev virksomheden frem til 1960. I 1960 blev navnet ændret til Den Socialdemokratiske Presse og ejerkredsen udvidet til at omfatte alle LO's medlemsforbund. LO's forbund havde bidraget til A-pressen siden 1942. Navnet ændredes til A-pressen i 1972. A-pressens største dagblade var københavnske Social-Demokraten (fra 1959 Aktuelt) og Demokraten, der blev udgivet i Århus. Udover de to store dagblade udgav A-pressen en række mindre lokale aviser, blandt andet:

 Ny Tid i Nordjylland,
 Amts-bladet i Holstebro, Herning og Skive,
 Aften-Posten i Silkeborg,
 Vestjyden,
 Frit Folk i Kolding, Fredericia og Vejle,
 Sjællands-Posten,
 Dagbladet Fyn,
 Bornholmeren,
 Ny Dag på Lolland-Falster,
 Sosialurin på Færøerne og
 Kamikken på Grønland

Alle startede de lokalt som Social-Demokraten og overgik i løbet af 1950'erne og 1960'erne til lokaludgaver af Aktuelt, før de fleste blev lukket omkring 1970, hvorefter de kun udkom som lokaltillæg til hovedavisen Aktuelt.

Oplaget faldt drastisk i 1960'erne og 1970'erne. I 1987 forsøgte A-pressen sig med en relancering af Aktuelt som Det Fri Aktuelt, hvilket ikke vendte den dårlige udvikling. De sidste provinsblade, Bornholmeren og Ny Dag i Nakskov, gik ind i 1994. Samtidig satsede LO mere på elektroniske medier og nyhedstjenesten Netredaktionen, der leverer stof til lokalradioer. Aktuelt udkom for sidste gang i 2001.

Den eneste af de nævnte aviser, der stadig udkommer, er Sosialurin på Færøerne, der her er den andenstørste avis. Avisen blev i 2006 opkøbt af avisens ansatte.

I dag ejer LO 80 procent af A-pressen. Siden 2005 har A-presen ejet 30% af gratisavisen metroXpress. I 2007 købte A-pressen mediesitet MediaWatch.dk og nyhedsbureauet Newspaq. Desuden ejer A-pressen helt eller delvist flere medievirksomheder bl.a. ungdomsmagasinet Tjeck, internetavisen Avisen.dk, læringsvirksomheden Semandus, reklamebureauet Uberkant samt 49% af reklamebureauet Vermø. Majoriteten af aktierne i MediaWatch.dk blev senere frasolgt til JP/Politikens Hus, således at A-Pressen kun ejede 40 procent, og i 2012 blev også de resterende 40 procent solgt til JP/Politikens Hus. Samtidig blev Newspaq solgt til Ritzau.

Administrerende direktør er Bjarne Salomonsen.

Henvisninger 
 Den Store Danske – A-pressen

Referencer 

Medievirksomheder i Danmark
Etableret i 1876
Arbejderbevægelsen i Danmark
Partipressen
The Love Tour

The Love Tour er det irske boyband Westlifes syvende turné. De startede i Australien, hvorefter de tog til Sydafrika og sluttede i Storbritannien og Irland.

Setliste

 Total Eclipse of the heart
 When you're looking like that
 If I let you go
 Mandy

 You are so beautiful
 What makes a man
 Love takes two
 My love

 Backstreet's back (Backstreet Boys) 
 You got it (The right stuff) (New kids of the block)
 Picture of you (Boyzone) 
 Everything changes (Take that) 
 When will I be famous (kun en line) (Bross)
 Uptown Girl

 Unbreakable
 Fool again
 You Raise me up
 World of our own

 Flying Without wings
 The rose

Tour daoter

I alt 49 shows

Tidligere turnére 
 Where Dreams Come True Tour
 In The Round Tour
 The Greatest Hits Tour
 The Turnaround Tour
 The Number 1's Tour
 Face To Face Tour

Turnéer
Westlife
Hæleri

Hæleri er en kriminel handling, der består i at skaffe sig eller andre del i udbytte der er opnået ved en strafbar lovovertrædelse. Typisk forbindes hæleri med køb af stjålne varer eller hjælpe en anden gerningsmand med at gemme stjålne genstande. Hæleri er dog ikke begrænset til handel med stjålne fysiske genstande.

Hæleri er i Danmark strafbart efter Straffelovens §§ 290 og 303. Straframmen er den samme som ved tyveri, og er således fra bøde til fængsel i op til 1½ år; i skærpende tilfælde dog op til 6 års fængel. Samtidig konfiskeres hælervarerne. En rapport fra 2017 anslog, at der blev solgt omkring 1 million genstande som hælervarer i Danmark, med en samlet forsikringsværdi på omkring 3 mia. kr.

Straffelovens § 290 

For hæleri straffes med bøde eller fængsel indtil 1 år og 6 måneder den, som uberettiget modtager eller skaffer sig eller andre del i udbytte, der er opnået ved en strafbar lovovertrædelse, og den, der uberettiget ved at skjule, opbevare, transportere, hjælpe til afhændelse eller på lignende måde efterfølgende virker til at sikre en anden udbyttet af en strafbar lovovertrædelse.
Stk. 2. Straffen kan stige til fængsel i 6 år, når hæleriet er af særlig grov beskaffenhed navnlig på grund af forbrydelsens erhvervsmæssige karakter eller som følge af den opnåede eller tilsigtede vinding, eller når et større antal forbrydelser er begået.
Stk. 3. Straf efter denne bestemmelse kan ikke pålægges den, som modtager udbytte til sædvanligt underhold fra familiemedlemmer eller samlever, eller den, der modtager udbytte som normalt vederlag for sædvanlige forbrugsvarer, brugsting eller tjenester.

Stk. 1

Det objektive gerningsindhold:
1. led:
 Uberettiget modtager, skaffer sig del i eller skaffer andre del i udbytte
 Udbyttet skal være opnået ved en strafbar lovovertrædelse

2. led
 Efterfølgende på uberettiget måde virker til at sikre en anden udbytte, fx ved at (ikke udtømmende bestemmelse jf. ”på lignende måde”):
 a)	Skjule
 b)	Opbevare
 c)	Transportere
 d)	Hjælpe til afhændelse

Udbyttet skal være opnået ved en strafbar lovovertrædelse

Den, der straffes for hæleri, kan ikke straffes for medvirken til den forudgående forbrydelse.

De subjektive betingelser:
 Der kræves forsæt til handlingen (og at genstanden stammer fra en strafbar lovovertrædelse)
 Der kan også kan straffes, hvis den pågældende (som er i oprindelig god tro) senere kommer i ond tro ved at blive klar over, at der er tale om udbytte fra en strafbar handling

Stk. 2 (strafskærpelse):
Særlig grov beskaffenhed, navnlig på grund af
 a) Erhvervsmæssigt hæleri
 b) Størrelsen af den opnåede/tilsigtede vinding
 c) Større antal forbrydelser

Stk. 3 (undtagelse til stk. 1):
 Modtagelse af udbytte til sædvanligt underhold fra familiemedlemmer eller samlever
 Modtager udbytte som normalt vederlag for sædvanlige forbrugsvarer, brugsting eller tjenester straffes ikke.

Se også

Referencer 

Kriminalitet
Straffelovsovertrædelser
Jura
Retsvidenskab
Juridiske begreber
Oste (flod)

Oste er en flod i den nordlige del af den tyske delstat Niedersachsen og en biflod til Elben fra venstre med en længde på 153 km. Den løber gennem landkredsene landkredserne Harburg, Rotenburg, Stade og Cuxhaven og munder ud i Elben nær Otterndorf. Den har et afvandingsområde på 1.711 km² og falder 31 meter fra kilde til udløb. Bifloder er Ramme, Aue, Twiste, Bade, Bever og Mehe.

Ved Gräpel og Brobergen er der færger over floden. Selv om floden er sejlbar, er der kun begrænset skibstrafik. 

Oste var indtil 30. juni 2010 en Bundeswasserstraße  i Zone 2 fra Mühlenwehr i Bremervörde til mundingen i Elben. Siden den 1. juli 2010 er den nu kun Bundeswasserstraße på en delstrækning på 210 meter fra vejbroen over slusen Ostesperrwerk til Ostemundingen. Herfor er Wasser- und Schifffahrtsamt Cuxhaven ansvarlig.

Hængefærgen Osten–Hemmoor krydser Oste mellem Osten og Hemmoor.

Geografi  
Floden har sit udspring i Landkreis Harburg nær Tostedt ved grænsen til Lüneburger Heide og løber vestover forbi Sittensen og Zeven, før den løber nordover gennem Bremervörde Rotenburg. Ved Bremervörde begynder tidevandet at påvirke floden, og derfor befinder der sig der en sluse (Sperrwerk) og en lille havn, sådan at der ved mellemste højvande derfra er muligt at sejle med små både og skibe med en dybgang indtil 2 m. Til sidst mæander(slynger) Oste, nu omgivet af diger, sig videre mod nord i retning af landsbyerne Hemmoor og Osten; på dette sted findes Tysklands ældste svævefærge. Floden udmunder på grænsen mellem kommunerne Belum i Landkreis Cuxhaven og Balje i Landkreis Stade i Elben.

Eksterne henvisninger 

 Die Oste, der stille Fluß, auf ostechronik.de
 Schwebefähre Osten–Hemmoor, auf schwebefaehre-osten.de
 Das Bürgerportal im Schwebefährendorf (Osten) – Linkliste zur Oste, auf osteweb.de
 Fährverein Brobergen (Prahmfähre), auf faehre-brobergen.de

Floder i Niedersachsen
Tredje San Ildefonso-traktat

Den Tredje San Ildefonso-Traktat, der bar den formelle titel: Foreløbig og hemmelig traktat mellem Den Franske Republik og Hans Katolske Majestæt, Kongen af Spanien om Ophøjelse af Hans Kongelige højhed, Barnehertugen af Parma i Italien og Tilbagegivelsen af Louisiana), var en hemmelig traktat forhandlet mellem Frankrig og Spanien, der gik ud på, at Spanien skulle tilbagegive Louisiana-territoriet til Frankrig. Traktatforhandlingerne blev afsluttet den 1. oktober 1800 af Louis Alexandre Berthier, der repræsenterede Frankrig og Don Mariano Luis de Urqiujo, der var Spaniens repræsentant. 

Traktaten blev forhandlet mere eller mindre under tvang, da Spanien blev presset af Napoleon. Traktaten, der senere kom til at danne grundlag for Frankrigs salg af Louisiana-territoriet til USA, fastlagde ingen specifikke grænser for det område, der blev tilbagegivet. Dette skulle senere komme til at skabe konflikt mellem USA og Spanien efter Louisiana-købet.

Se også 
 Republikken West Florida
 Første San Ildefonso Traktat
 Anden San Ildefonso Traktat

Eksterne links 
 Avalon Projektet – Traktatens Tekst 

San Ildefonso Traktat, tredje
Anden San Ildefonso-traktat

Den Anden San Ildefonso Traktat blev underskrevet den 19. august 1796 mellem Spanien og Frankrig. Traktaten aftalte at Frankrig og Spanien skulle være allierede og slå deres styrker sammen mod Det Britiske Imperium.

Se også 
Første San Ildefonso Traktat
Tredje San Ildefonso Traktat

Eksterne henvisninger 
The Encyclopedia of World History (2001) 

San Ildefonso Traktat, anden
Første San Ildefonso-traktat

Den Første San Ildefonso Traktat blev underskrevet den 1. oktober 1777 mellem Det Spanske kejserrige og Det Portugisiske Kejserrige. 

Traktaten afsluttede nogle territoriale stridigheder i Rio de la Plata regionen i Sydamerika. På basis af traktaten afstod Spanien nogle områder i Brasilien til gengæld for at få kontrollen over Banda Oriental (det nuværende Uruguay).

Desuden afstod Portugal øen Fernando Pó (i dag Bioko) i Guineabugten, samt nogle områder på Afrikas vestkyst mellem udmundingerne af floderne Niger og Ogoue. Traktaten bekræftede Madridtraktaten fra 1750.

Se også 
 Anden San Ildefonso Traktat
 Tredje San Ildefonso Traktat

San Ildefonso Traktat, første
Harald Horn

Harald Horn er en fiktiv figur, der er litteraturkritiker og dr. phil. og optræder i en del af Hans Scherfigs bøger, blandt andet Frydenholm og Det forsømte forår. I Det forsømte forår fremgår det at Horn egentlig selv gerne ville have været digter, i det mindste i sin ungdom. Med denne figur søger at Scherfig at portrættere en typisk konservativ dansk intellektuel, formentlig Hakon Stangerup, der fremstilles som småborgerlig og ynkværdig.

Horn fik sin doktorgrad på "adverbier i Holbergs epistler", som han mener at kunne bevise Ludvig Holbergs danskhed med. Han skriver jævnligt litteraturanmeldelser i Morgenbladet.

Fiktive personer fra Danmark
Litterære personer
Fem-mandskomiteen

Fem-mandskomitén (Committee of Five) var en gruppe nedsat af Den Anden Kontinentale Kongres den 11. juni 1776. Formålet med komitéen var at udarbejde et udkast til USA's uafhængighedserklæring. 

Komiteen bestod af:

 John Adams fra Massachusetts
 Benjamin Franklin fra Pennsylvania
 Thomas Jefferson fra Virginia
 Roger Sherman fra Connecticut
 Robert R. Livingston fra New York. 

Thomas Jefferson blev udpeget af de andre fire til at skrive det første udkast, hvilket han gjorde på 17 dage. Jefferson forelagde udkastet for Franklin og Adams, som kom med nogle få ændringsforslag. Den samlede komite kom med nogle få yderligere ændringer, og dokumentet blev endelig præsenteret for den samlede Kontinentale kongres den 2. juli. Kongressen debatterede udkastet hele den 2. juli, og den 3. juli, og det var først op ad formiddagen den 4. juli 1776, at man blev færdig med at finpudse teksten, og Uafhængighedserklæringen blev færdig.

Se også 
 USA's historie

Eksterne referencer 
Om Uafhængighedserklæringen og dens historie 

USA's historie
Dagli'Brugsen

Dagli'Brugsen er en dansk kæde af mindre supermarkeder ejet af Coop Danmark. 

Kæden, der blev grundlagt i 1992 , består pr. januar 2023 af 314 butikker over hele landet, primært beliggende i mindre byer og beboelsesområder i de større byer. Butikkerne er forholdsvist små, men har et bredere sortiment end discountbutikker. Alle butikkerne holder åbent alle ugens dage.

Referencer

Eksterne henvisninger

Coops beskrivelse af kæden 

Etableret i 1992
Supermarkedskæder i Danmark
Coop Danmark
Microdermal

En microdermal eller surface anchor er en kropsudsmykning, som er udviklet ud fra teknikkerne brugt ved pocketing, dermal anchoring og transdermal implantationer. Den nemmeste måde at beskrive smykket på er som en flad plade, der sidder under huden med en enkelt udgang for smykkets kugle, så det ser ud, som om det er skruet på huden.

Smykke 
Der er mange microdermal smykker der minder om hinanden og bliver lavet af flere forskellige producenter, men de deler alle grundlæggende design elementer. Den del af smykket der sidder under huden har et bestemt antal huller der tillader væv at vokse igennem for at fastsætte smykket. For at mindske risici skal smykket hellere være i titanium, end nogen som helst type stål.

Procedure 

Det "smukke" ved denne teknik er at det ikke kræver nogen specielle værktøjer. Dog kræver det advanceret teknik og et par rolige og erfarne hænder. En anden fordel ved en microdermal er at den generelt ikke er mere smertefuld end en almindelig surface piercing og kræver derfor normalt ikke at man bruger bedøvelse.

Healing og efterbehandling 
Selvom det er forholdsvist nyt, er et godt antal microdermals (af forskellige designs) sat i huden og healet. Med en udstødelsesprocent så lav som 2%. Efterbehandlingsråd er forskelligt fra piercer til piercer, men alle inkluderer at holde området rent, tørt og fri for irritation. Ophelingstiden er 1 – 3 måneder.

Relaterede risici 
 Indadgroende infektion
 Dyb microdermal placering
 Udstødelse
 Keloid
 Hypertrophic Scarring
 Blå mærker (midlertidigt)

Se også 
 Dermal Anchoring 
 Transdermal Implant

Kropsudsmykning
Kropsforandring
Ashley Young

Ashley Young (født 9. juli 1985 i Stevenage, England) er en engelsk fodboldspiller, som spiller for Everton FC.

Eksterne henvisninger 

 

Fodboldspillere fra England
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2018
Fodboldspillere fra Watford F.C.
Fodboldspillere fra Aston Villa F.C.
Fodboldspillere fra Manchester United F.C.